۱۴۴۶-۸-۲۵تاریخ نشرشوی خبرونه نورستان #نورستان ولایت کې ۱۲۰۹۸ تنو ته روغتیایی خدمات! د ‎#افغانی_سرې_میاشتې روغتیاپالانو د نورستان ولایت په بېلابېلو سیمو کې د تېرو ۳۰ ورځو په ترڅ کې ۵۵۶۱ تنو ته د کتنې ترڅنګ د اړتیا وړ درمل ورکړی؛ د ۳۶۳ تنو ټپیانو پانسمان، ۲۸۵۵ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۲۱۲۸ کسانو ته د روغتیا ساتنې په تړاو اړینې مشورې، ۴۶۶ مېرمنو ته د زیږون په برخه کې خدمات، ۴۶۱ خوارځواکو ماشومانو ته د خوارځواکۍ اړوند خوراکی توکی او ۲۶۴ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. مرکزی ریاست ‏د ‎#افغانی_سرې_میاشتې د مرکز او ولایاتو د دعوت او ارشاد مدیرانو ترمنځ د همغږۍ د پراختیا او لاسته راوړنو په تړاو ورکشاپ پیل شو! نن دوشنبه د شعبان میاشتې پر ۲۵ مه، د افغانی سرې میاشتې مرکزی دفتر کې د دعوت او ارشاد ریاست اړوند د مرکز، ساحوی ریاستونو او نمایندګیو د دعوت او ارشاد مدیرانو ترمنځ د همغږۍ د پراختیا او د دوی د لاسته راوړنو په اړه ۳ ورځنی ښوونیز ورکشاپ، په عملیاتی چارو کې د سکرتر جنرال د مرستیال ښاغلی مولوی عبداللطیف ثابت، د یاد ریاست د رئیس ښاغلی مولوی ګل الرحمن مهاجر او د مقام د معاونیت د سلاکار ښاغلی مولوی هدایت الله فتاحی په شتون کې پیل شو. د یاد ورکشاپ په پرانیسته کې د افغانی سرې میاشتې د دعوت او ارشاد ښاغلی رئیس د نننی ورکشاپ د ارزښت او اهمیت په تړاو د خبرو ترڅنګ په ټولنه کې د غوره دعوت د مخته وړلو او د داعی د مسٸولیتونو په اړه مفصل معلومات وړاندې کړل. ورپسې په عملیاتی چارو کې د سکرتر جنرال ښاغلی مرستیال د اسلام له نظره د دعوت د اصولو او د داعی د صفاتو او اخلاقو په هکله تفصیلی بیان وړاندې کړ او د خلکو د فکری روزنې په برخه کې یې د دعوت او ارشاد د مدیرانو دوامداره هڅې مهمې یادې کړې او له دوی یې وغوښتل څو د الله تعالی د رضایت په پام کې نیولو سره په خالص نیت د الله پاک او د هغه د رسول صلی الله علیه وسلم پیغام تر خلکو په سمه طریقه ورسوی مرکزی ریاست ‏د ‎#افغانی_سرې_میاشتې د یو شمېر مرکزی ریاستونو کارکوونکو ته د سره صلیب نړیوالې کمېټې او سرې میاشتې د مالی چوکاټ پر مخ بېولو او مالی طرز العملونو په تړاو درې ورځنی ورکشاپ پیل شو! نن دوشنبه د شعبان میاشتې پر ۲۵ مه، د افغانی سرې میاشتې مرکزی دفتر کې د مالی، مرستون، نشرات، کارکوونکو چارو، د مالی سرچینو د پراختیا، روغتیایی چارو، محافظت او مصٸونیت ریاستونو، د تدارکاتو، کنټرول او پلان جوړونې آمریتونو کارکوونکو ته د سره صلیب نړیوالې کمېټې او سرې میاشتې د مالی چوکاټ پر مخ بېولو او مالی طرز العملونو په تړاو درې ورځنی روزنیز ورکشاپ پیل شو. په یاد ورکشاپ کې به د اړونده برخو کارکوونکو ته په روان زیږدیز کال کې د مالی چارو د ښه تنظیم او شفافیت د رامنځته کولو په موخه د پورته یادو شویو موضوعاتو په تړاو مهم معلومات وړاندې شی. زابل #زابل ولایت کې پر ۱۵۰ اړمنو او بېوزله کورنیو د خوراکی او غیر خوراکی توکو مرسته ووېشل شوه! نن دوشنبه د شعبان د میاشتې پر ۲۵مه، د #افغانی_سرې_میاشتې له لوری د زابل ولایت د مرکز قلات اړوند د بېلابېلو سیمو پر ۱۵۰ اړمنو او بېوزله کورنیو د ۱۵ قلمه بېلابېل ډوله خوراکی توکو او دوه بستو د لوښو مینځلو شامپو ترڅنګ ځینې نور د اړتیا وړ غیر خوراکی توکو مرسته ووېشل شوه.